
Broj: T16 0 KT 0016017 26
Foča, 18.06.2026. godine 
OSNOVNOM SUDU U TREBINJU
 Na osnovu člana 43. stav 2. tačka ž) i člana 241. Zakona o krivičnom postupku (Službeni glasnik Republike Srpske, broj 53/12, 91/17, 66/18 i 15/21) podižem:
O P T U Ž N I C U

PROTIV:

Đ. A.
Štо је:
Dana 23.05.2026. godine oko 19:15 časova, u Nevesinju, u mjestu Rabina, u p.m.v. marke „VW“, reg. oznaka .., kojim je upravljao, suprotno odredbi člana 8. stav 2. Zakona o oružju i municiji („Službeni glasnik Republike Srpske“ broj: 26/16, 18/17, 31/18 i 58/19) neovlašteno držao vojničko oružje i municiju, kategorije A, čije držanje građanima uopšte nije dozvoljeno, na način da je, svjestan svoga djela, čiju posljedicu je  htio, držao poluatomatsku vojnu pušku M59, serijskog broja E-94701, kalibra 7,62 mm i 49 komada pripadajućih metaka kalibra 7,62 mm, koje oružje i municija su privremeno oduzeti od strane policijskih službenika MUP-a RS, PU Trebinje, PS Nevesinje, uz izdavanje Potvrde o dobrovoljnoj predaji predmeta MUP RS, PU Trebinje, PS Nevesinje, broj: 17-1/01-10/26 od 23.05.2026. godine, koju potvrdu je osumnjičeni uredno potpisao  

        Dakle neovlašteno držao vatreno oružje čije držanje građanima uopšte nije dozvoljeno,

čime je osumnjičeni počinio krivično djelo Nedozvoljena proizvodnja i promet oružja ili eksplozivnih materija iz člana 361. stav 1. Krivičnog zakonika Republike Srpske.

